Keskendub regioonile  BMO keskendub esmajoones Kirde-Euroopale - Balti- ja Skandinaavia maadele, Venemaale ning lääne turgude huvipunktis olevatele Kesk- ja Kagu-Aasia riikidele: näiteks nii Kasahstanile, Usbekistanile, Gruusiale ja Armeeniale kui ka riikidele, kust on võimalik hankida häid filme. Samal ajal on Kesk-Aasia riikide filmitööstus astumas esimesi samme rahvusvahelistumise suunas ning lausa vajab koolitust ja nõuandeid. Piirkonna kasuks räägib ka  asjaolu, et seal toodetavad filmid on Euroopa vaatajale uudsed ning PÖFF-i rahval on olemas suhtlemiskogemus nimetatud riikidega pluss teadmine nende ajaloolisest ja kultuurilisest taustast.